Sandviken prestegjeld

Sandviken prestegjeld var et prestegjeld tilhørende Bergen domprosti. Det omfattet sogn i Bergen kommune i Hordaland fylke, og hovedkirken var Sandvikskirken.

Sandvikens kirkesogn er nå en del av Bergen kirkelige fellesråd, og underlagt Bergen domprosti i Bjørgvin bispedømme i Den norske kirke.

Historikk 

Sandviken ble skilt ut fra Korskirken prestegjeld som eget sognekall i 1875. Det "... indbefattende hele Sandvigen eller alle de Dele af det nuværende Korskirkesogn, der ligger i søndre Bergenhus Amt, samt hele Skudevigsdalen indtil den gamle Sandvigs- vei med en Grændse mod Byen, der udgaar fra Søen nordenfor Sverresborg og fortsætter i en ret Linie syndenfor Skudevigsveien indtil Stølen og herfra gjennem den gamle Sandvigsvei indtil Nordsiden af Kirkegaarden "Fredens Bolig" samt videre langs denne op imod Fjeldet."

Grensen mellom Maria og Sandviken fastsatt nærmere 1919: "Grænsen gaar fra sjøen ved Skuteviken i en ret linje nordenfor Sverresborg til Helgesensgt. og gjennem denne og Ladegaardsgt. (den gl. Sandviksvei) indtil Breistølsveien, hvorefter grænselinjen følger denne - saaledes at eiendommene paa nordsiden og paa sydsiden av grænselinjen tilhører henholdsvis Sandvikens og Mariakirkens menigheter."

Fra 1. januar 1928 ble St. Olav sogn skilt ut fra Sandviken kirkesogn. Biskopshavn prestegjeld ble skilt ut i 1957.

Referanser

Bergens historie
Religion i Vestland
Prestegjeld i Bjørgvin bispedømme